Diari Oficial de la Generalitat Valenciana


Sumari del DOGV 9827, del 12-04-2024 (2024/2940)

RESOLUCIÓ de 13 de març de 2024, de la directora general de Patrimoni Cultural, per la qual es convoquen subvencions per a titulars de galeries d'art de la Comunitat Valenciana.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   9827

Data del DOGV
:   12-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/2940


Data del document
:   13-03-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * Vicepresidència Primera i Conselleria de Cultura i Esport

RESOLUCIÓ de 13 de març de 2024, de la directora general de Patrimoni Cultural, per la qual es convoquen subvencions per a titulars de galeries d'art de la Comunitat Valenciana. [2024/2940]  
L'Ordre 54/2016, de 19 de setembre, de la Conselleria d'Educació, Investigació, Cultura i Esport, aprova les bases reguladores per a la concessió de subvencions per a la internacionalització d'empreses i entitats culturals (DOGV 7878, 21.09.2016).  
L'objecte d'estes subvencions és fomentar la participació de les galeries d'art de la Comunitat Valenciana en fires d'art nacionals i internacionals. Estes subvencions suposen una projecció exterior de la cultura i l'art desenvolupat en el nostre territori.  
A este efecte i mitjançant la present resolució es convoquen, per a l'exercici 2024, les subvencions per a titulars de galeries d'art de la Comunitat Valenciana, d'acord amb la referida Ordre 54/2016, de 19 de setembre, de la Conselleria d'Educació, Investigació, Cultura i Esport.  
  
Per tot això, fent ús de les atribucions que em conferixen l'article 28 de la Llei 5/1983, de 30 de desembre, del Consell, i 160.4 de la Llei 1/2015, de 6 de febrer, de la Generalitat, d'hisenda pública, el sector públic instrumental i de subvencions, resolc:  
  
Primer. Objecte i finalitat  
1. Es convoquen subvencions per a col·laborar amb el funcionament i la promoció de les activitats de les galeries d'art de la Comunitat Valenciana i de la seua participació en fires d'art nacionals i internacionals.  
2. S'aprova l'annex I, sol·licitud i l'annex II, justificació.  
  
Segon. Beneficiaris  
1. Dins dels límits pressupostaris i d'acord amb els criteris que establixen les bases, podran sol·licitar estes subvencions els titulars de galeries d'art que desenvolupen les seues activitats en l'àmbit competencial de la Comunitat Valenciana. A l'efecte d'estes subvencions, s'entén com a galeries d'art les persones físiques o jurídiques que tinguen com a activitat principal l'exposició oberta al públic d'obres d'art amb finalitat comercial.  
2. Els beneficiaris han de complir amb els requisits i les obligacions que establixen els articles 2 i 3 de les bases reguladores d'esta convocatòria.  
  
Tercer. Quantia de les subvencions  
1. L'import màxim global de les subvencions que cal concedir en esta convocatòria serà de 285.000,00 €, que es finançaran amb càrrec als crèdits del capítol IV, «Transferències corrents», línia S0441, del programa 454A00, Patrimoni artístic, museus i arts plàstiques, del pressupost de la Generalitat Valenciana per a l'exercici 2024. Així mateix, els imports referits es podran minorar quan, en el marc de les polítiques d'estabilitat pressupostària i sostenibilitat financera, s'adopten mesures de no disponibilitat que afecten els crèdits de la línia de subvenció que les finança.  
2. L'import de les subvencions en cap cas podrà ser d'una quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada, ni el límit establit en les bases d'esta convocatòria perquè estes tinguen la consideració d'ajudes de minimis.  
  
Quart. Règim d'estes subvencions  
1. La concessió d'estes subvencions s'efectuarà per mitjà d'un règim de concurrència competitiva.  
2. A esta convocatòria li serà aplicable la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i la Llei 38/2003, de 17 de novembre, general de subvencions, del Reglament general de subvencions, aprovat pel Reial decret 887/2006, així com les bases reguladores d'esta convocatòria.  
Les subvencions de la present convocatòria no requerixen ser notificades a la Comissió Europea, ja que s'acullen al règim de minimis, d'acord amb l'article 15.1, de les bases reguladores d'esta convocatòria.  
  
  
Quint. Activitats i despeses subvencionables  
1. Serà subvencionable la participació de les galeries d'art de la Comunitat Valenciana en fires d'art nacionals i internacionals desenvolupades entre el dia 1 de novembre de 2023 i el 31 d'octubre de 2024.  
  
2. Tindran la consideració de despeses subvencionables totes les despeses generades exclusivament per l'organització de les activitats per a les quals es concedix la subvenció, que s'hagen indicat i quantificat en la memòria econòmica del projecte.  
3. Amb caràcter particular, tindran la consideració de despeses subvencionables les que a continuació s'enumeren:  
a) Les despeses que es deriven de la contractació del sòl, en les fires en les quals este concepte tinga caràcter obligatori.  
b) Les despeses derivades de les acreditacions i drets d'inscripció, si és el cas.  
c) Les despeses corresponents al disseny, muntatge i desmuntatge de l'estand i l'elaboració de material publicitari i material promocional en relació amb la presència de la galeria en la fira de què es tracte.  
d) Servicis per a la gestió de l'estand: assegurances, consum d'energia elèctrica, inserció de dades o publicitat en catàleg, neteja i personal de l'estand.  
e) Despeses de desplaçament i estada en el lloc de celebració de la fira corresponent per a dos persones, durant les dates de celebració d'esta (queden expressament excloses les despeses de taxi, els peatges i les d'aparcament). Els imports màxims seran de 130,00 euros per persona i nit en fires internacionals i 100,00 euros en fires nacionals.  
  
f) El transport de la càrrega, incloent-hi el que siga realitzat directament per l'artista des del seu estudi o qualsevol altre lloc.  
4. Les despeses ocasionades per inversions o adquisicions patrimonials, la compra de material inventariable i les remuneracions o altres pagaments al personal propi de l'entitat seran considerades despeses de manteniment de l'entitat i, per tant, no seran subvencionables.  
  
Sext. Finançament de les activitats i destinació de les subvencions  
Les activitats objecte de la present convocatòria es finançaran amb els crèdits consignats a este efecte en els pressupostos de la Generalitat, amb altres subvencions, ajudes, ingressos o recursos i amb els pressupostos de què disposen els mateixos beneficiaris, i la seua suma no podrà ser superior al cost de l'activitat, ni superior al límit establit en les bases d'esta convocatòria perquè estes tinguen la consideració d'ajudes de minimis.  
  
Sèptim. Sol·licituds  
1. El termini de presentació serà un mes a comptar des de l'endemà de la publicació d'esta resolució en el Diari Oficial de la Generalitat Valenciana. Segons el punt 4 de l'article 30 de la Llei 39/2015, del procediment administratiu comú de les administracions públiques, si el termini es fixa en mesos o anys, estos es computaran a partir de l'endemà del dia en què tinga lloc la notificació o publicació de l'acte de què es tracte, o de l'endemà del dia en què es produïsca l'estimació o desestimació per silenci administratiu. El termini conclourà el mateix dia en què es va produir la notificació, publicació o silenci administratiu en el mes o l'any de venciment.  
Cada titular de galeria d'art podrà presentar una única sol·licitud de subvenció per a un màxim de set fires, amb independència que siguen nacionals o internacionals. Es concediran ajudes per a un màxim de cinc fires, d'acord amb l'orde establit pel sol·licitant, que podrà renunciar, de manera motivada, a algunes d'estes, amb anterioritat a la celebració de la reunió de la comissió avaluadora d'estes subvencions.  
En cas de presentar-se diverses sol·licituds, seran considerades com una única.  
2. Les sol·licituds les omplirà la persona que represente l'entitat sol·licitant, utilitzant mitjans electrònics, facilitats pels servidors d'informació de la Generalitat, accedint a través de l'adreça següent:  
  
https://www.gva.es/va/inicio/procedimientos'id\_proc=752  
Per a fer-ho, haurà de disposar d'algun dels sistemes de firma electrònica admesos i que figuren en la seu electrònica de la Generalitat a nom de l'entitat sol·licitant, https://sede.gva.es.  
La presentació de sol·licituds amb altres mitjans o mitjançant l'accés a un URL diferent de l'anterior serà motiu d'exclusió. No obstant això, les persones físiques podran presentar la seua sol·licitud accedint als enllaços anteriors o mitjançant la seua presentació en qualsevol dels llocs que preveu l'art. 16.4 de la Llei 39/2015. En tot cas, d'acord amb l'art. 14.1 de la norma esmentada, els sol·licitants que siguen una persona física podran triar en tot moment relacionar-se electrònicament amb l'Administració de la Generalitat Valenciana.  
3. Les sol·licituds es formularan segons el model de l'imprés normalitzat, disponible en l'adreça electrònica esmentada, com a annex I, «Sol·licitud de subvencions per a titulars de galeries d'art de la Comunitat Valenciana», es dirigiran a la Direcció General de Patrimoni Cultural, Servici de Coordinació d'Entitats Culturals i hauran de ser subscrites pels qui exercisquen la representació de l'entitat en cada cas, segons la normativa aplicable.  
4. Si algun dels sol·licitants que reunix els requisits de l'article 14.2 de la Llei 39/2015 presenta la sol·licitud presencialment, se li requerirà perquè l'esmene a través de la presentació electrònica, en virtut de l'article 68.4 de l'esmentada Llei 39/2015. A estos efectes, es considerarà com a data de presentació de la sol·licitud aquella en la qual s'haja fet l'esmena.  
5. Les notificacions i les comunicacions es practicaran a través de mitjans electrònics quan el sol·licitant estiga obligat a relacionar-se amb les administracions públiques per esta via, de conformitat amb els art. 14.2, 41 i 43 de la Llei 39/2015.  
6. Si la sol·licitud no complix amb els requisits exigits en esta convocatòria, es requerirà l'interessat perquè en el termini de 10 dies esmene la falta o acompanye els documents preceptius amb la indicació que, si així no ho fa, es considerarà que ha desistit de la seua petició, amb la resolució prèvia que s'haurà de dictar en els termes que preveu l'article 21 de la Llei 39/2015. La documentació esmentada s'aportarà exclusivament per mitjans telemàtics quan els sol·licitants estiguen obligats a relacionar-se per mitjans electrònics amb esta administració pública, mitjançant l'enllaç «Aportació de documentació i justificació», situat al final del text de l'URL esmentat.  
https://www.gva.es/va/inicio/procedimientos'id\_proc=752  
  
Octau. Documents i informacions que han d'acompanyar la sol·licitud  
  
1. En cas de nous sol·licitants o quan la documentació haja patit modificacions, haurà d'aportar-se:  
a) NIF de la persona o entitat sol·licitant de la subvenció.  
b) En el cas de persones jurídiques, còpia del document públic que acredita l'existència i personalitat jurídica de l'entitat.  
c) En cas que el sol·licitant siga un nou perceptor, vulga rebre l'import de la subvenció en un compte no donat d'alta en el sistema de comptabilitat de la Generalitat Valenciana o que hi haja variació en les dades identificatives, haurà de procedir a donar d'alta les dades bancàries a través del procediment https://sede.gva.es/va/inicio/procedimientos'id\_proc=22590.  
En cas contrari, n'hi haurà prou amb omplir l'apartat E de la sol·licitud general de subvenció.  
2. En tot cas, els sol·licitants de la subvenció hauran d'aportar:  
a) D'acord amb el que disposa l'article 4 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives, en els procediments gestionats per l'Administració de la Generalitat i el seu sector públic, en l'apartat F de la sol·licitud general de subvencions s'inclou la possibilitat que el sol·licitant autoritze expressament a la Direcció General de Patrimoni Cultural la consulta del compliment de les obligacions tributàries i amb la Seguretat Social, així com per a la comprovació directa de les dades d'identitat (DNI).  
No obstant això, si el sol·licitant no presta el consentiment, haurà d'aportar les certificacions següents:  
- Certificació positiva de l'Agència Estatal d'Administració Tributària que acredite que el sol·licitant es troba al corrent de les seues obligacions tributàries amb l'AEAT.  
- Certificació de la Tresoreria General de la Seguretat Social, acreditativa que el sol·licitant es troba al corrent en el compliment de les seues obligacions amb la Seguretat Social.  
- Certificació de la direcció territorial de la Conselleria d'Hisenda i Model Econòmic que siga corresponent, acreditativa que el sol·licitant no té deutes de naturalesa tributària amb la Generalitat.  
- Si el sol·licitant és una persona física, haurà d'aportar una còpia del document nacional d'identitat, i si és persona jurídica, una còpia del document nacional d'identitat del representant legal.  
b) Document públic que acredite la representació que exercix el firmant de la sol·licitud o certificat de l'acord adoptat per l'òrgan de govern que siga corresponent, en què s'aprove sol·licitar esta subvenció i es faculte el sol·licitant a subscriure la petició.  
c) Per a assegurar el compliment de les condicions establides en la base tercera i en l'article segon d'esta convocatòria, els sol·licitants hauran d'omplir l'apartat C de l'annex I de la sol·licitud, en el qual es declaren altres ingressos obtinguts per a la mateixa activitat.  
d) Declaració responsable (apartat H de la sol·licitud general de subvenció) de no estar incurs en les prohibicions que preveu l'article 13 de la Llei 38/2003, de 17 de novembre, general de subvencions, que determina la prohibició per a obtindre la condició de beneficiari de subvencions, destacant especialment la de no ser deutor per reintegrament de subvencions.  
e) Declaració responsable (apartat H de la sol·licitud general de subvenció) que totes les dades que figuren en esta sol·licitud són certes, i es compromet a destinar l'import de la subvenció que sol·licita a la finalitat indicada.  
f) Declaració responsable (punt 1 de l'apartat E de l'annex I) que l'entitat sol·licitant desenvolupa les seues activitats en l'àmbit competencial de la Generalitat Valenciana.  
g) Memòria del projecte de participació en fira d'art.  
h) Documentació acreditativa de la participació de la galeria d'art en el certamen de què es tracte o sol·licitud de participació o compromís d'assistència.  
i) Alta en l'Impost d'Activitats Econòmiques en l'epígraf corresponent a l'activitat per a la qual se sol·licita la subvenció, així com l'últim rebut. En el cas de trobar-se exempt, declaració responsable en què manifesta esta circumstància.  
j) Dades del projecte de participació en la fira (apartat D de l'annex I), en el qual s'inclourà:  
- El títol de la fira.  
- Lloc de celebració.  
- Dates de celebració.  
k) Pressupost desglossat en les partides següents, d'acord amb els conceptes subvencionables (apartat D de l'annex I):  
- Lloguer de l'estand.  
- Acreditacions i drets d'inscripció, si és el cas.  
- Disseny, muntatge i desmuntatge de l'estand.  
- Material publicitari i promocional.  
- Servicis de gestió de l'estand.  
- Transport de la càrrega.  
- Despeses de desplaçament i allotjament per a dos persones, exclusivament durant les dates de celebració de la fira corresponent. Amb les limitacions de l'apartat e, del punt 3, de l'article quint.  
  
Nové. Criteris de valoració i determinació de l'import de la subvenció  
  
La subvenció serà com a màxim del 60 % de les despeses que es puguen originar, per a cada fira, pels conceptes reflectits en l'article anterior, sense que puga superar el total adjudicat a cada galeria la quantitat de 50.000,00 €.  
  
Desé. Termini de resolució i mitjans de notificació o publicació  
1. El termini màxim per a tramitar, resoldre i notificar les sol·licituds sobre les subvencions serà de sis mesos a comptar de la data de publicació d'esta convocatòria. Transcorregut este termini sense que s'haja notificat resolució expressa, les sol·licituds es podran considerar desestimades per silenci administratiu, de conformitat amb el que disposa l'article 55 de la Llei 9/2001, de 27 de desembre, de mesures fiscals, de gestió administrativa i financera i d'organització de la Generalitat Valenciana en relació amb l'article 24.1 de la Llei 39/2015.  
  
2. La resolució de concessió serà publicada en el Diari Oficial de la Generalitat Valenciana, segons el que disposen l'article 45.1.b de la Llei 39/2015, d'1 d'octubre, del procediment administratiu comú de les administracions públiques, i l'article 18 de la Llei general de subvencions.  
3. Contra la resolució de concessió, que posarà fi a la via administrativa, podrà interposar-se un recurs potestatiu de reposició davant del vicepresident primer i conseller de Cultura i Esport, en el termini d'un mes, d'acord amb el que disposen els articles 123 i 124 de la Llei 39/2015; o ser impugnada directament davant de l'orde jurisdiccional contenciosa administrativa en el termini de dos mesos, d'acord amb l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Onzé. Justificació  
1. Els justificants que es presenten correspondran, en tot cas, als conceptes pels quals es pot rebre la subvenció, indicats en l'article quint. No obstant això, i sempre que s'ajusten a estos conceptes, podran acceptar-se variacions en les diferents partides pressupostades inicialment juntament amb la sol·licitud, tenint en compte que això no suposarà una alteració de la subvenció concedida en aquell moment.  
2. Una vegada publicada la resolució d'adjudicació de les subvencions, per a poder efectuar el pagament, els beneficiaris hauran de presentar, amb anterioritat al 15 de novembre de 2024, un compte justificatiu, que haurà d'incloure:  
a) Annex II: «Justificació de subvencions per a titulars de galeries d'art de la Comunitat Valenciana», en el qual han de figurar indicades la totalitat de les despeses de l'activitat o activitats.  
b) Memòria dels projectes de participació en fires d'art, en la qual s'inclourà la denominació de l'activitat, lloc i dates de celebració, així com la descripció d'esta.  
c) Les factures o documents de valor probatori equivalent, acreditatius de les despeses relatives a les activitats efectuades. Les factures han de reunir els requisits del Reial decret 1619/2012, de 30 de novembre, pel qual s'aprova el reglament mitjançant el qual es regulen les obligacions de facturació.  
d) Documents acreditatius del pagament de les factures, com ara justificants de transferència o rebuts. En tot cas, d'acord amb l'article 7 de la Llei 7/2012, de 29 d'octubre, de modificació de la normativa tributària i pressupostària i d'adequació de la normativa financera per a la intensificació de les actuacions en la prevenció i lluita contra el frau, no podran pagar-se en efectiu les operacions amb un import igual o superior a 1.000 euros, o el contravalor d'este en moneda estrangera; per això, en estos casos, la justificació del pagament haurà d'efectuar-se mitjançant dèbit bancari. A l'efecte del càlcul de l'anterior quantia, se sumaran els imports de totes les operacions o pagaments en què s'haja pogut fraccionar el lliurament de béns o la prestació de servicis.  
e) En cas que alguna de les factures incloses en la justificació siga d'import igual o superior a 15.000,00 euros (IVA exclòs), l'adjudicatari haurà d'acreditar que, amb caràcter previ a la contracció del compromís per a prestar el servici o subministrament, ha sol·licitat com a mínim tres ofertes de proveïdors, excepte que per les característiques especials d'estos no hi haja en el mercat suficient nombre d'entitats que els realitzen, presten o subministren. L'elecció entre les ofertes presentades, que s'han d'aportar en la justificació, s'ha de fer d'acord amb els criteris d'eficiència i economia, i ha de justificar-se expressament en una memòria l'elecció quan no recaiga en la proposta econòmica més avantatjosa.  
f) Un exemplar del material imprés o en qualsevol altre format, en el qual haja quedat constància de l'activitat o de la participació en la fira, com ara díptics, tríptics, cartells, revistes, còpies audiovisuals, anagrames, etc.  
g) La presentació de la documentació justificativa es farà exclusivament en la seu electrònica de la Generalitat Valenciana, mitjançant l'enllaç «Aportació de documentació i justificació», situat al final del text de l'URL per a la presentació de les sol·licituds, esmentada anteriorment.  
https://www.gva.es/va/inicio/procedimientos'id\_proc=752  
El material esmentat en l'apartat f d'este article es podrà enviar per correu ordinari a l'adreça:  
Vicepresidència Primera i Conselleria de Cultura i Esport  
Direcció General de Patrimoni Cultural  
Servei de Coordinació d'Entitats Culturals  
Av. Campanar, 32. 46639 València.  
3. El pagament de les subvencions es lliurarà una vegada executada i justificada l'activitat, d'acord amb la sol·licitud presentada en esta convocatòria i amb la resolució de concessió. La quantitat justificada haurà de correspondre al total de l'import concedit; si és inferior a este es procedirà a la minoració i es pagarà únicament el 60 % de l'import justificat.  
4. En cap cas, el pagament de la subvenció serà superior a l'import concedit i justificat correctament.  
5. Quan les activitats es facen amb posterioritat a l'adjudicació de les subvencions, els adjudicataris hauran de donar a conéixer de manera inequívoca que es tracta d'una acció subvencionada per la Generalitat, a través de la conselleria competent en matèria de cultura. A este efecte, hauran d'incorporar en tot el material imprés que es derive de les activitats subvencionades, el logotip d'esta conselleria, que es troben disponibles per a descarregar en el web https://presidencia.gva.es/estatico/identitat-gva/.  
  
Dotzé. Pla de control  
El pla de control per a la comprovació administrativa es durà a terme mitjançant la revisió a posteriori de la documentació justificativa del 100 % dels beneficiaris.  
La comprovació material de l'efectiva realització de l'activitat es farà mitjançant el control sobre el terreny dels beneficiaris que participen en fires celebrades en territori europeu amb posterioritat a la concessió i s'efectuarà sobre les entitats perceptores de més del 8 % de l'import total de la línia pressupostària en una única fira. No obstant això, si això no és possible per no estar celebrant-se cap fira en el moment de realitzar la comprovació i sense perjuí que l'anterior puga ser possible en algun moment, també podran fer-se comprovacions materials sobre un mínim del 10 % de l'import global de les ajudes de la línia, seleccionada de manera aleatòria.  
  
  
Tretzé. Protecció de dades  
D'acord amb el que establixen l'article 13 del Reglament (UE) 2016/679, de protecció de dades de caràcter personal (d'ara en avant, RGPD), i 11 de la Llei orgànica 3/2018, de 5 de desembre, de protecció de dades personals i garantia dels drets digitals (LOPDGDD), es facilita la informació següent sobre el tractament de dades personals per part d'esta conselleria:  
a) Responsable del tractament: Vicepresidència Primera i Conselleria de Cultura i Esport, amb domicili a la plaça de Nules, 3, 46793 València i adreça electrònica de contacte: vicel1modernización@gva.es.  
  
b) Categoria de les dades objecte de tractament i origen d'estes: seran objecte de tractament les dades personals identificatives, de contacte, econòmiques i de qualsevol altra naturalesa comunicades per la persona interessada o representant a través d'este formulari o documentació adjunta, o que siguen recollides mitjançant consulta a plataformes autonòmiques d'interoperabilitat (d'ara en avant, PAI) o altres administracions públiques.  
c) Finalitats del tractament i base jurídica: amb base jurídica en el compliment d'una missió realitzada en interés públic o en l'exercici de poders públics i en el compliment d'obligacions legals (art 6.1.e i 6.1.c de l'RGPD), les dades seran tractades perquè la part firmant del conveni i beneficiària de la subvenció afirme complir els requisits legals amb caràcter previ a la firma del conveni.  
d) Destinataris: no està prevista la cessió de les dades personals.  
e) Transferències internacionals de dades: les dades personals no seran objecte de transferències internacionals.  
f) Exercici de drets: les persones interessades poden exercir els drets d'accés, rectificació, supressió, oposició, limitació en el tractament, portabilitat i no ser objecte d'una decisió basada únicament en el tractament automatitzat, mitjançant les vies següents:  
- Tràmit electrònic que es pot consultar en l'enllaç següent o en l'URL https://www.gva.es/va/inicio/procedimientos'id\_proc=19601.  
- Enviant la petició a qualsevol de les adreces següents:  
Postal: plaça de Nules, 3, 46561 València. Electrònica: qebn0xtkoqtxujmmc@iiu.fx o de manera presencial a través del registre. L'exercici dels drets requerix la identificació inequívoca de la persona interessada o del seu representant.  
g) Dret a reclamar davant de l'autoritat de control: les persones interessades poden presentar una reclamació davant de l'Agència Espanyola de Protecció de Dades (www.aepd.es) si consideren que no s'han atés els seus drets o s'ha vulnerat el tractament de les seues dades personals. Prèviament, poden contactar amb el delegat o la delegada de Protecció de Dades de la Generalitat Valenciana a través de fxi@lmc.fx o dirigir-se al passeig de l'Albereda, 16. 46361 València.  
Es pot consultar la informació detallada en el registre d'activitat de tractament anomenat «Escrits de sol·licitud, esmenes i al·legacions» i «Declaracions responsables», accessible en l'URL https://cultura.gva.es/va/registre-de-tractament-de-dades.  
  
Contra la present convocatòria podrà interposar-se un recurs potestatiu de reposició davant del vicepresident primer i conseller de Cultura i Esport en el termini d'un mes, d'acord amb el que disposen els articles 123 i 124 de la Llei 39/2015, o impugnar-se directament davant de l'ordre jurisdiccional contenciosa administrativa en el termini de dos mesos, segons l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 13 de març de 2024.- La directora general de Patrimoni Cultural (p. d. R 13.04.2022, DOGV 29.04.2022): Pilar Tébar Martínez.